
RAPORT DE SPECIALITATE
privind acordarea de Burse şcolare pentru elevii din 

unităţile de învăţământ preuniversitar de stat din Timisoara
pe anul 2021
Având în vedere Solicitarea  nr……

În conformitate cu dispoziţiile …..

În baza prevederilor …….

În conformitate cu Ordinul nr. 5576/07.10.2011, prin care sunt aprobate Criteriile generale de acordare a burselor pentru elevii din învăţământul preuniversitar de stat şi cu Ordinului Ministrului educaţiei, cercetării, tineretului şi sportului nr. 3470/03.03.2012, pentru modificarea anexei la Ordinul nr. 5576/07.10.2011, în conforitate cu HG nr. 536/2011 privind organizarea şi funcţionarea Ministerului Educaţiei, Cercetării, Tineretului şi Sportului 
şi în temeiul art. 82 alin. (1) din Legea Educaţiei Naţionale nr. 1/2011 - Elevii de la cursurile cu frecvenţă din învăţământul preuniversitar de stat beneficiaza lunar de burse de performanţă, de burse de merit, de burse de studiu si de burse de ajutor social.
Anexat prezentăm situaţia centralizatoare privind necesarul de Burse pentru elevii din unităţile şcolare din Timişoara, pentru anul 2021, conform propunerilor primite din partea unităţilor de învăţământ în conformitate cu Ordinul nr. 5576/07.10.2011 şi cu Ordinul nr. 3470/07.03.2012.
Faţă de cele prezentate în tabelul anexat, menţionăm următoarele informaţii suplimentare:
- Cuantumurile burselor pentru cele patru categorii (performanţă, merit, studiu şi sociale), au fost stabilite la valoarea de  100, 100, 100, respectiv 140 lei pe lună, aceste burse fiind acordate pe perioada anului şcolar – adică 9 luni - cu excepţia categoriei de burse sociale care se acordă pe toată perioada anului calendaristic şi anume pe 12 luni – conform adresei nr.3442/1/26.03.2021-ISJ Timisoara.
- Până la apariţia Ordinului 5576/07.10.2011, bursele se acordau în conformitate cu HG 558/1998 şi erau limitate ca număr astfel: 

· numărul beneficiarilor de burse de merit nu putea să depăşească 1%, iar numărul beneficiarilor de burse de studiu nu putea să depăşească 1,5% din numărul total al elevilor din cls. IX-XII;

· bursele de ajutor social se acordă tuturor elevilor care îndeplinesc condiţiile prevăzute de lege.

Conform art. 82, alin (2) din Legea Educaţiei Naţionale nr. 1/2011 - Cuantumul unei burse acordate din sumele defalcate din unele venituri ale bugetului de stat şi numărul acestora se stabilesc anual prin hotărâre a consiliului local, respectiv a consiliului judeţean/consiliilor locale ale sectoarelor municipiului Bucureşti.
Conform art. 82, alin (3) din Legea Educaţiei Naţionale nr. 1/2011 - Criteriile generale de acordare a burselor se stabilesc de Ministerul Educatiei şi Cercetarii. Criteriile specifice de acordare a burselor de performanţă,  de merit, a burselor de studiu şi a celor de ajutor social se stabilesc anual in consiliile de administraţie ale unităţilor de învăţământ, în limitele fondurilor repartizate şi în raport cu integralitatea efectuării de către elevi a activităţilor şcolare.
Prin HCL nr. 132/22,04.2021, privind aprobarea Bugetului Local pe anul 2021, pentru burse a fost alocată suma de 13.769.500 lei, din care suma de 1.209.000 lei a fost utilizată pentru plata burselor restante din anul 2020. Rezultă așadar, suma de : 12.106.500 lei pentru bursele școlare pentru anul 2021 este repartizata din sume defalcate din TVA cu adresa nr.934/05.04.2021 de la Agentia Nationala de Administrare Fiscala, si suma de 454.000 a fost aprobata  de Consiliul Local, in vederea majorarii cuantumului burselor sociale acordate elevilor cu suma de 40 lei/bursa.
Pentru anul financiar 2021 propunem cuantumurile burselor şcolare pentru cele patru categorii (performanţă, merit, studiu şi sociale), să rămână la valoarea de 100, 100,100, respective 140 lei pe lună, aceste burse fiind acordate pe perioada anului şcolar – adică 9 luni - cu excepţia categoriei de burse sociale care se acordă pe toată perioada anului calendaristic şi anume pe 12 luni.
Dat fiind faptul că suma alocată în buget este suficientă pentru acoperirea necesarului de burse solicitate  si centralizat de catre Inspectoratul Scolar Judetean Timis prin adresa  nr 3442/1/26.03.2021, conform prevederilor Ordinului 3470/07.03.2012, propunem acordarea integrală a burselor sociale lit. a) şi c) (bolnavi, orfani şi venituri foarte mici), a burselor de studiu, a burselor de performanţă si a burselor de merit - art. 8. lit. a) pentru fiecare unitate de învățământ.
Propunem aprobarea nivelului cuantumurilor pentru bursele şcolare acordate elevilor din învăţământul preuniversitar de stat pentru anul 2021, precum şi a unui număr de 13.137 de burse, în sumă totală de 12.106.500 lei,suma primita si repartizata din sume defalcate de TVA cu adresa nr.934/05.04.2021 de la Agentia Nationala de Administrare Fiscala, si suma de 454.000 a fost aprobata  de Consiliul Local, in vederea majorarii cuantumului burselor sociale acordate elevilor cu suma de 40 lei/bursa conform Anexei care face parte integrantă din prezenta hotărâre.
Având în vedere prevederile legale expuse în prezentul raport apreciem că Proiectul de hotărâre privind  acordarea de Burse şcolare pentru elevii din unităţile de învăţământ preuniversitar de stat îndeplinește condițiile pentru a fi supus dezbaterii și aprobării plenului Consiliului Local.

